Այս տարի, հանդիսաւոր կերպով կը նշուի Երեւան-Էրէբունիի հիմնադրութեան 2800-ամեակը, որ հպարտութեան եւ խանդավառութեան ջերմ զգացումներով կը լեցնէ համայն հայութեան սիրտերը ի Հայաստան եւ ի սփիւռս աշխարհի, քանզի Երեւանը այսօր կը նկատուի ըլլալ համայն հայութեան մայրաքաղաքը: Սա առիթ է նաեւ արժեւորելու եւ իմաստաւորելու այս կարեւոր յոբելեանը, հարց տալով եւ մտորելով, թէ ո՞ւրկէ եկած ենք եւ ո՞ւր կ'երթանք, որպէս երկիր, ազգ ու մայրաքաղաք...: Ո՞ւր է մեր տեսիլքն ու տեսլականը: